Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: a felsőoktatásról szóló 1993. évi LXXX. törvény szerinti néptánc – színházi táncművész szak.
Paragraph Index: 335

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 10-14 kredit a gyakorlati tudás elméleti feldolgozásához szükséges technikai és reflektív-elemző tárgyak (kutatásmódszertan, táncesztétika, a színház művészete). 8.2. A szakmai törzsanyag kötelező ismeretkörei: 60-80 kredit előadóművészi gyakorlat; a néptáncreperoár – személyre szabott – gyakorlati és elméleti feldolgozása; a táncművészi életpályához szükséges elméleti és gyakorlati ismeretek (egészségtan, kondicionálás, rehabilitáció). 8.3. A szakmai törzsanyag kötelezően választható ismeretkörei: differenciált szakmai ismeretek 4-40 kredit: az előadóművészi gyakorlathoz kapcsolódó, azt kiegészítő ismeretek: népszokások, népviselet, népzene, táncjelírás, néprajzi ismeretek, a néptáncművészet hagyományőrző és kortárs színpadi jelenlétének ismerete, nemzetközi kitekintésben is; diplomamunka: 20 kredit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes